ນັກບິນ ອະວະກາດ ອອກໄປສ້ອມແປງ ຢູ່ນອກ ສະຖານີ ອະວະກາດ ນາໆຊາດ
ຜູ້​ບັງຄັບ​ສະຖານີ​ອະ​ວະ​ກາດນາໆ​ຊາດ ທ່ານນາງ Sunita William ​ແລະ​ນັກບິນ​ອະ​ວະ​ກາດ ຍີ່ປຸ່ນ ທ່ານ Akihido Hoshide ​ປະສົບ​ຄວາມສໍາ​ເລັດ​ໃນ​ການ​​ແປງທໍ່​ປັບ​ຄວາ​ມ​ເຢັນ.
ນັກບິນອະວະກາດສອງຄົນ ທີ່ອອກໄປປະຕິບັດງານໃນອະວະ ກາດ ໄດ້ສ້ອມແປງລະບົບໝໍ້ນໍ້າ ທີ່ຮົ່ວ ຢູ່ນອກສະຖານີອະວະ ກາດນາໆຊາດ ໃນວັນພະຫັດວານນີ້ ບໍ່ດົນຫລັງຈາກທີ່ໄດ້ບັງ ຄັບສະຖານີດັ່ງກ່າວ ໃຫ້ຫລີກເວັ້ນບໍ່ໃຫ້ຕຳກັບຊາກເສດເຫລືອ ທີ່ບິນຜ່ານຢູ່ໃນອະວະກາດ ໃນການປະຕິບັດງານເປັນເວລາ 6 ຊົ່ວໂມງນັ້ນ ຜູ້ບັງຄັບສະຖານີອະວະກາດນາໆຊາດ ທ່ານນາງ Sunita William ແລະນັກບິນອະວະກາດ ຍີ່ປຸ່ນ ທ່ານ Akihido Hoshide ປະສົບຄວາມສໍາເລັດໃນການແປງທໍ່ປັບຄວາມເຢັນ ammonia ຜ່ານໝໍ້ນໍ້າ ທີ່ອາດຖືກຕໍາຈາກຊາກເສດເຫລືອໃນອະວະກາດ ເມື່ອເດືອນກ່ອນໆນັ້ນ ໝໍ້ນໍ້າເຫຼົ່ານີ້ ແມ່ນ ບ່ອນລະບາຍຄວາມຮ້ອນ ຂອງອຸບປະກອນໄຟຟ້າຢູ່ເທິງສະຖານີດັ່ງ ກ່າວ ບັນດານັກວິສະວະກອນ ກ່າວວ່າ ບ່ອນຮົ່ວນັ້ນ ມີຄວາມກວ້າງເທົ່າກັບເສັ້ນຜົມ ແລະສູນກາງຄວບຄຸມ ຈະວັດແທກໃຫ້ຮູ້ໃນບໍ່ເທົ່າໃດມື້ຂ້າງໜ້ານີ້ ສຳລັບວັດແທກຄວາມເຢັນ ເພື່ອໃຫ້ຮູ້ວ່າ ບັນຫາໄດ້ຖືກແກ້ໄຂ ແລ້ວຫຼືບໍ່ ໃນຂະນະທີ່ມີການກະກຽມຊຶ່ງເລີ້ມໃນວັນພຸດທີ່ຜ່ານມາ ເພື່ອອອກໄປປະຕິບັດງານຢູ່ນອກສະຖານີອະວະກາດນັ້ນ ທາງສະຖານີກໍໄດ້ຖືກບັງ ຄັບໃຫ້ມີການເຄື່ອນຍ້າຍ ເພື່ອຫລີກລ້ຽງບໍ່ໃຫ້ຕຳກັບຊີ້ນສ່ວນເສດເຫລືອ ຈາກການຕຳກັນຂອງດາວທຽມສອງໜ່ວຍ ໃນປີ 2009 ບັນດານັກວິສະວະກອນ ໄດ້ຍິງຈະຫຼວດບັງຄັບຂອງຍານລຳລຽງສໍາພາລະຂອງຣັດເຊຍທີ່ຈອດຢູ່ເທິງສະຖານີ ເພື່ອບໍ່ໃຫ້ສະຖານະອະວະກາດ ທີ່ໂຄຈອນຢູ່ນັ້ນ ຕົກຢູ່ໃນອັນຕະລາຍ